ཉི་མ་ཤར་བ་དང་རྒོད་པོ་འཕུར་ཤོར་དུ་ཐག་སྒྲ་དང་བཅས་ཏེ་རྒོད་བྲུན་ཞིག་རྡོ་གཡམ་གྱི་ཐོག་ཏུ་ལྷུང༌།ཁོས་རྒོད་བྲུན་དེ་འཁྱེར་ནས་མགྱོགས་པོར་ཕྱིན་ནས་རྒྱལ་པོའི་ཕོ་བྲང་གི་སྒོ་ཁར་སོང་ནས།རྒྱལ་པའི་སྲས་མོའི་སྙུན་གཞི་ངས་བཅོས་ཐུབ་ཅེས་བཤད།སྒོ་སྲུང་བས་དེ་དོན་རྒྱལ་པོར་ཞུས།རྒྱལ་པོས་ཡར་བོས་ཤོག་ཅེས་གསུངས།རྒྱལ་པོས་ཁོ་མཐོང་རྗེས་སེམས་སུ་གཞོན་ནུ་འདི་ནི་ཨེམ་ཆི་ཤེས་མཁན་གྱི་བཟོ་ལྟ་ཞིག་མི་འངུགའོན་ཀྱང་ལེགས་ཉེས་ག་རེ་བྱུང་ཡང་ཁོ་རང་སྨན་བཅོས་བྱེད་དུ་བཅུག་ན་སྙམ་ནས་བློ་བཟང་ལ་ལྟ་རུ་བཅུག